ખરેખર તો સરકારે આજકાલનાં બચ્ચાં ‘ભવિષ્યમાં મારી બાયોપિક’ બનશે એવો કેરિયર ગોલ સેટ કરે એ માટે પ્રોત્સાહન આપવું જોઇએ. આપણા બિચારા બોલિવૂડવાળા પચ્ચીસ-પચ્ચાસ પ્લોટની આસપાસ મોટાભાગની ફિલ્મો ફેરવે છે. ધારી લોકો કે સવાસો કરોડની વસતિમાંથી સવા લાખ લોકો પણ ‘ભવિષ્યમાં મારી મસાલેદાર સુપરહિટ બાયોપિક બને ’ એવી જિંદગી જીવવા માંડે તો બોલિવૂડને તો સવાલાખ પટકથાઓ મળી જાય કે નહીં ? આમ તો બાયોપિક સજ્જનોની પણ બને છે અને ગુંડાઓની પણ. પણ, ગુંડાઓના કેસમાં કમસેકમ તેમની હયાતીમાં કોઇ તેમની જેન્યુઇન બાયોપિક બનાવતું નથી. પ્રોડ્યુસરને પણ પોતાની જીવ વ્હાલો હોય છે ને!